CELEX: 32010R0589
Language: lv
Date: 2010-07-05 00:00:00
Title: Komisijas Regula (ES) Nr. 589/2010 ( 2010. gada 5. jūlijs ), ar ko groza Padomes Regulu (ES) Nr. 53/2010 attiecībā uz nozvejas limitiem tūbīšu zvejai ES ūdeņos IIIa zonā un ES ūdeņos IIa un IV zonā

6.7.2010   
            
            
               LV
            
            
               Eiropas Savienības Oficiālais Vēstnesis
            
            
               L 170/7
            
         KOMISIJAS REGULA (ES) Nr. 589/2010
   (2010. gada 5. jūlijs),
   ar ko groza Padomes Regulu (ES) Nr. 53/2010 attiecībā uz nozvejas limitiem tūbīšu zvejai ES ūdeņos IIIa zonā un ES ūdeņos IIa un IV zonā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2010. gada 14. janvāra Regulu (ES) Nr. 53/2010, ar ko 2010. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un – attiecībā uz ES kuģiem – ūdeņos, kur nepieciešami nozvejas limiti (1), un jo īpaši tās 5. panta 3. punktu,
   tā kā:
   
               (1)
            
            
               Regulas (ES) Nr. 53/2010 IA pielikumā noteikti tūbīšu nozvejas limiti ICES IIa un IV zonā.
            
         
               (2)
            
            
               Saskaņā ar Regulas (ES) Nr. 53/2010 IID pielikuma 6. punktu Komisijai jāpārskata 2010. gadam noteiktā kopējā pieļaujamā nozveja (KPN) un kvotas tūbīšu zvejai minētajās zonās, pamatojoties uz Starptautiskās Jūras pētniecības padomes (ICES) un Zivsaimniecības zinātnes, tehnikas un ekonomikas komitejas (ZZTEK) ieteikumiem.
            
         
               (3)
            
            
               ZZTEK norādīja, ka atbilstoši Regulas (ES) Nr. 53/2010 IID pielikuma 6. punktā noteiktajai formulai iegūst KPN līdz pat 400 000 tonnām.
            
         
               (4)
            
            
               Tūbīšu krājumi sastopami Ziemeļjūrā un ir kopīgi ar Norvēģiju, taču patlaban tie netiek kopīgi pārvaldīti. Šajā regulā paredzētie pasākumi ir saskaņā ar apspriedēm ar Norvēģiju, kas notikušas, ievērojot Eiropas Komisijas un Norvēģijas 2010. gada 26. janvāra Saskaņotā zvejniecības apspriežu secinājumu protokola noteikumus. Tāpēc Eiropas Savienības daļa tajā KPN, kuru drīkst nozvejot ES ūdeņos ICES IIa un IV zonā, jānosaka apjomā, kurš atbilst 90 % no 400 000 tonnu.
            
         
               (5)
            
            
               Pēc sarunām ar Norvēģiju daudzums, kas Norvēģijai iedalīts no ES daļas KPN, ir jāpalielina no 20 000 tonnām līdz 27 500 tonnām apmaiņā pret citu sugu zvejas iespējām Norvēģijas ūdeņos.
            
         
               (6)
            
            
               Zivsaimniecības zinātnes, tehnikas un ekonomikas komiteja iesaka šo KPN palielināt par 4,23 %, aptverot arī ES ūdeņus ICES IIIa zonā.
            
         
               (7)
            
            
               Tādēļ attiecīgi jāgroza Regulas (ES) Nr. 53/2010 IA pielikums,
            
         IR PIEŅĒMUSI ŠO REGULU.
   1. pants
   Regulas (ES) Nr. 53/2010 IA pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 5. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 21, 26.1.2010., 1. lpp.
   
      PIELIKUMS
      Regulas (ES) Nr. 53/2010 IA pielikumu groza šādi.
      Ierakstu par tūbītēm ES ūdeņos IIIa zonā un ES ūdeņos IIa un IV zonā aizstāj ar šādu ierakstu.
      
                  
                              Suga
                           
                           
                              :
                           
                           
                              Tūbītes
                              
                                 Ammodytidae
                              
                           
                        
               
                  
                              Zona
                           
                           
                              :
                           
                           
                              ES ūdeņi IIIa zonā; ES ūdeņi IIa un IV zonā (1)
                              
                              SAN/2A3A4.
                           
                        
            
                  Dānija
               
               
                  327 250 (2)
                  
               
               
                   
               
            
                  Apvienotā Karaliste
               
               
                  7 153 (3)
                  
               
               
                   
               
            
                  Vācija
               
               
                  500 (4)
                  
               
               
                   
               
            
                  Zviedrija
               
               
                  12 017 (5)
                  
               
               
                   
               
            
                  ES
               
               
                  346 920 (6)
                  
               
               
                  Analītiskā KPN
                  Regulas (EK) Nr. 847/96 3. pantu nepiemēro.
                  Regulas (EK) Nr. 847/96 4. pantu nepiemēro.
                  Piemēro Regulas (EK) Nr. 847/96 5. panta 2. punktu.
               
            
                  Norvēģija
               
               
                  27 500 (7)
                  
               
            
                  Fēru salas
               
               
                  2 500
               
            
                  KPN
               
               
                  376 920
               
            
         (1)  Izņemot ūdeņus līdz 6 jūdžu attālumam no Apvienotās Karalistes bāzes līnijām pie Šetlandes, Fēras salas un Fūlas.
      
         (2)  No tās ne vairāk kā 311 289 tonnas drīkst nozvejot ES ūdeņos IIa un IV zonā. Atlikušo daudzumu drīkst zvejot ES ūdeņos tikai ICES IIIa zonā (SAN/*03A.).
      
         (3)  No tās ne vairāk kā 6 804 tonnas drīkst nozvejot ES ūdeņos IIa un IV zonā. Atlikušo daudzumu drīkst zvejot ES ūdeņos tikai ICES IIIa zonā (SAN/*03A.).
      
         (4)  No tās ne vairāk kā 476 tonnas drīkst nozvejot ES ūdeņos IIa un IV zonā. Atlikušo daudzumu drīkst zvejot ES ūdeņos tikai ICES IIIa zonā (SAN/*03A.).
      
         (5)  No tās ne vairāk kā 11 431 tonnu drīkst nozvejot ES ūdeņos IIa un IV zonā. Atlikušo daudzumu drīkst zvejot ES ūdeņos tikai ICES IIIa zonā (SAN/*03A.).
      
         (6)  No tās ne vairāk kā 330 000 tonnas drīkst nozvejot ES ūdeņos IIa un IV zonā. Atlikušo daudzumu drīkst zvejot ES ūdeņos tikai ICES IIIa zonā (SAN/*03A.).
      
         (7)  Jāzvejo ICES IV zonā.